stanford-oval/wikipedia huggingface dataset:
יהדות חרדית
פלגים עיקריים בציבור החרדי > חרדים מודרניים

"חרדים מודרניים" הם מי שעל פי השתייכותם החברתית נמנים עם הזרמים השונים שלעיל, ולצד זאת מבקשים להיות מעורים בחברה המודרנית יותר מהמקובל בקרב רוב החרדים. התערות זו כוללת את תחום התעסוקה והלימודים האקדמיים (תרמו לכך הקמת מכוני ההכשרה המקצועית החרדיים), השתלבות בשירותי הביטחון, ההצלה והסיוע, וצריכת תקשורת ותרבות לא-חרדית. חלק מהחרדים המודרניים מחנכים את ילדיהם במוסדות הכוללים בחינות בגרות, לבנות ולעיתים אף לבנים.
פלגים עיקריים בציבור החרדי > חרדים לאומיים

בציונות הדתית ישנה קטגוריה של "חרד"לים" (ראשי תיבות של חרדי לאומי). על אף שמם, הם אינם מהווים חלק מהיהדות החרדית, אך קיימים מספר מרכיבים משותפים להם ולחרדים, בהם: דגש רב יותר על קיום מצוות ובפרט בתחום הצניעות, שמרנות דתית, החשבת התורה כערך עליון והפרדה מגדרית במוסדות החינוך.
דמוגרפיה > ישראל

נכון ל-2019 יש בישראל כ-1,100,000 חרדים. כ-70% מהאוכלוסייה החרדית מתגוררת בערים: ירושלים (297 אלף), בני ברק (189 אלף), בית שמש (87 אלף), מודיעין עילית (76 אלף), אשדוד (57 אלף, בעיקר במזרח העיר), ביתר עילית (59 אלף), אלעד (44 אלף) ופתח תקווה (23 אלף). האוכלוסייה החרדית מתחלקת באופן די שווה בין חסידים (כ-35%), ספרדים (כ-33%) וליטאים (כ-32%).
שיעור פריון הילודה בציבור החרדי נכון ל-2019 הוא כ-6.6. שיעור הילודה עומד על כ-4%, שיעור דמוגרפי מהגבוהים בעולם. שיעור הצעירים בגילים 0–19 באוכלוסייה החרדית הוא 58%, לעומת 30% מהם באוכלוסייה היהודית הכללית. משמע, האוכלוסייה החרדית צעירה בהרבה מן האוכלוסייה היהודית הלא־חרדית. יוצא מכך שכ-32% מתינוקות שנולדו בישראל בין 2016–2020 למשפחות יהודיות, היו למשפחות חרדיות. הגיל החציוני בה הוא 16, לעומת 35 באוכלוסייה היהודית הכללית. הריבוי הטבעי הגבוה של המגזר החרדי עשוי, לדעת חוקרים בישראל, לשמור על הרוב היהודי במדינה. מנגד, חוקרים מזהירים כי ללא שילובם של החרדים במעגל העבודה, הגידול הצפוי באוכלוסייה החרדית עלול להוות נטל קשה מנשוא עבור כלכלת ישראל.
החרדים בישראל מתאפיינים בשיעור תעסוקה נמוך יחסית, הן לשאר האוכלוסייה והן לריכוזים חרדיים אחרים בעולם. מאפיינים נוספים של ציבור זה הם נישואין בגיל צעיר יחסית ואחוז גירושין נמוך. רוב מכריע של החרדים בישראל מצביע בבחירות לכנסת לשתי המפלגות החרדיות יהדות התורה (איחוד בין אגודת ישראל החסידית ודגל התורה הליטאית) וש"ס החרדית-ספרדית. אנשי העדה החרדית מתנגדים אידאולוגית להצבעה לכנסת.
בשנותיה הראשונות של המדינה התרכזו מרבית החרדים בערים ירושלים, תל אביב ובני-ברק וריכוזים קטנים יותר היו בחיפה, טבריה וצפת. בהמשך הידלדלו ריכוזים חרדיים רבים בשל מעבר לירושלים ולבני ברק. קצב הגידול המהיר של האוכלוסייה החרדית ועליית מחירי הנדל"ן בערים אלו חייבו מציאת פתרונות נוספים וכך בערים שבתחילה היו בהם ריכוזים קטנים של חרדים (כמו נתניה וחיפה), התפתחו שכונות בעלות אופי קהילתי חרדי, רמת ויז'ניץ וגאולה בחיפה, וקריית צאנז בנתניה.
דמוגרפיה > צפון אמריקה

בארצות הברית מכונים החרדים לרוב "Ultra Orthodox", וזהו הריכוז השני בגודלו שלהם בעולם. לפי מחקר שנערך ב-2006, אוכלוסייה זו הוערכה ב-468,000 איש, כ-9.4% מהאוכלוסייה היהודית בארצות הברית וכ-0.2% מכלל האוכלוסייה בארצות הברית. הריכוז הגדול ביותר מתרכז בעיקר במדינת ניו יורק ובפרט ברובע ברוקלין שבעיר ניו יורק, וכן בניו ג'רזי.
נוכחות חרדית מצומצמת הייתה קיימת בארצות הברית כבר במאה ה-19, אולם קהילות של ממש התגבשו רק בשנות ה-50 של המאה ה-20, לאחר הנהירה הגדולה של פליטי השואה ממזרח אירופה, בהם רבים שומרי מצוות וכן רבנים חשובים.
קהילות חרדיות בולטות קיימות בשכונות בורו פארק, ויליאמסבורג וקראון הייטס בברוקלין, וכן במונסי שבמדינת ניו יורק ובלייקווד בניו ג'רזי. לקהילות אלה מוסדות חינוך ורווחה ענפים וכן ארגוני "הצלה" ושמירה. כמה חסידויות ייסדו למעשה עיירות משלהם, כגון ניו סקוור של חסידות סקווירה וקריית יואל של חסידי סאטמאר. הישיבות הבולטות באמריקה הן ישיבת תומכי תמימים ליובאוויטש המרכזית בברוקלין ישיבת לייקווד בניו ג'רזי, ישיבת מיר, ו"רבינו חיים ברלין" בברוקלין, ישיבת "זיכרון משה" בסאוט פולסברג, ו"נר ישראל" בבולטימור. רבים מבחורי הישיבות בארצות הברית נוהגים ללמוד בישראל לפני חתונתם (וחלקם אף לאחר חתונתם), בישיבות המיועדות להם, כדוגמת ישיבות מיר ובריסק. קהילות נוספות בארצות הברית (ברובן מודרניות יותר) קיימות בפלטבוש (ברוקלין), במנהטן שבניו יורק, וכן בבולטימור, בשיקגו, בדטרויט ובמקומות רבים נוספים.
קהילה חרדית גדולה מתקיימת גם בקנדה, בעיקר במונטריאול ובטורונטו, ובה בולטות חסידויות בעלז, חב"ד וסאטמר.
דמוגרפיה > מרכז ודרום אמריקה

במרכז ודרום אמריקה יש מספר קהילות עירוניות גדולות, בעיקר במקסיקו סיטי, פנמה סיטי, סאו פאולו, ריו דה ז'ניירו, סנטיאגו דה צ'ילה, בואנוס איירס וקראקס. רוב החרדים בערים הללו משתייכים ליהדות ספרד והמזרח,[דרוש מקור] ורבים מהם מקורם בעיקר מחלב.[דרוש מקור] בעבר הייתה קהילה גדולה במונטווידאו, אך היא הידלדלה כמעט לגמרי.
דמוגרפיה > אירופה

ברחבי אירופה פזורות קהילות חרדיות בגדלים שונים כאשר הגדולות שבהן הן בבריטניה וצרפת. קהילות נוספות קיימות באנטוורפן, בבריסל, באמסטרדם, בציריך, בבזל, בווינה ועוד.
על פי מחקר באוניברסיטת מנצ'סטר ב-2007, בבריטניה כ-45,000 חרדים (כ-17%) מתוך כ-275,000 יהודים-בריטים. למשפחות חרדיות בבריטניה 5.9 ילדים בממוצע, ביחס לממוצע ארצי של 2.4 ילדים למשפחה בריטית. הקהילות החרדיות הגדולות ממוקמות בלונדון, מנצ'סטר וגייטסהד. רוב החרדים בבריטניה הם צאצאי מהגרים ממדינות מזרח אירופה. הקהילה החרדית בלונדון מאורגנת בקבוצה בשם התאחדות קהילות החרדים (UOHC).
בצרפת מספר החרדים נאמד בכ-25,000 משפחות. הקהילות החרדיות הגדולות ממוקמות בפריז, מרסיי, אקס לה בן, ליון ושטרסבורג. רוב החרדים בצרפת הם יוצאי קהילות צפון אפריקה.
באנטוורפן שבבלגיה, מתגוררות כ-2200 משפחות חרדיות שהן כ-15,000 נפשות. כמחצית מהן משתייכות לציבור החסידי והיתר משתייכות לציבור הליטאי והחרדי-מודרני.
הקהילות במזרח אירופה חרבו במהלך השואה. לאחר השואה, החיים הדתיים והתרבותיים של יהודים בגוש הקומוניסטי הוגבלו מאוד על ידי המשטר, עד שכמעט ולא ניתן היה לקיים אורח חיים יהודי דתי. בשנות ה-90, לאחר נפילת הקומוניזם, החלה פעילות רחבה באזור, וכיום יש מספר קהילות גדולות של חוזרים בתשובה. במוסקבה קיימת קהילה ליטאית, לה יש ישיבה גדולה בשם "תורת חיים". כמו כן קיימות בכל המרחב קהילות וישיבות של חב"ד.
לקריאה נוספת

עמנואל סיון וקימי קפלן (עורכים), חרדים ישראלים, בני ברק:הוצאת הקיבוץ המאוחד ומכון ון ליר בירושלים (הספר בקטלוג ULI)
קימי קפלן, בסוד השיח החרדי, מרכז זלמן שזר, 2007 (הספר בקטלוג ULI)
קימי קפלן, נורית שטדלר (עורכים), מהישרדות להתבססות: תמורות בחברה החרדית בישראל ובחקרה, מכון ון ליר והוצאת הקיבוץ המאוחד, 2012 (הספר בקטלוג ULI)
נסים ליאון, חרדיות רכה: התחדשות דתית ביהדות המזרחית, ירושלים: הוצאת יד יצחק בן-צבי, תש"ע 2010 (הספר בקטלוג ULI)
חיים זיכרמן, שחור כחול-לבן - מסע אל תוך החברה החרדית בישראל, ידיעות ספרים, 2014. (הספר בקטלוג ULI)
בנימין בראון, מדריך לחברה החרדית: אמונות וזרמים, הוצאת עם עובד והמכון הישראלי לדמוקרטיה, 2017. (הספר בקטלוג ULI)
אהרן איתן, חרדיות ישראלית: אידאולוגיה, ריאליה, זכויות אדם, הוצאת מוסד ביאליק, 2022.
Kimmy Caplan, Nissim Leon (editors), Contemporary Israeli Haredi Society - Profiles, Trends, and Challenges, Routledge, 2023
ראו גם

חרדים בישראל
היהדות החרדית בארצות הברית
סטפני ביאטריס

| --- | --- |

 לידה:  10 בפברואר 1981 (בת 44) נאוקן, ארגנטינה 
 שם לידה:  Stephanie Beatriz Bischoff Alvizuri 
 מדינה:  ארצות הברית ארצות הברית
 תקופת הפעילות:  מ-2009 
 מקום לימודים:  קולג' סטפנס (1991)  Clear Brook High School 
 מספר צאצאים:  1 
 פרופיל ב-IMDb
 
סטפני ביאטריס בישוף אלבִיזורי (באנגלית: Stephanie Beatriz Bischoff Alvizuri; נולדה ב-10 בפברואר 1981) היא שחקנית ומדבבת אמריקאית, הידועה בעיקר בשל תפקידה בתור הבלשית רוזה דיאז (אנ') בסדרה "ברוקלין תשע-תשע" (2013–2021) ברשת NBC.
ביוגרפיה

ביאטריס נולדה בנאוקן, ארגנטינה לאב קולומביאני ולאם בוליביאנית. יש למשפחתה שורשים גרמנים. כשהייתה בת שנתיים עברה עם הוריה ואחותה הקטנה לארצות הברית שם גדלה בוובסטר, טקסס. היא למדה בקולג' סטפנס לנשים במיזורי.
לאחר שסיימה את לימודיה בשנת 2002, היא עברה לניו יורק כדי לקדם את קריירת המשחק שלה. משנת 2010 היא מתגוררת בלוס אנג'לס. היא הפכה לאזרחית ארצות הברית בגיל 18.
קריירה

ביאטריס הופיעה בתפקידים קטנים בתוכניות טלוויזיה שונות כמו "המפענחת", וגילמה את אחותה של גלוריה, סוניה, בסדרת הקומדיה "משפחה מודרנית". היא השתתפה בהפקות תיאטרון שונות ובשנת 2013 בסרט הקולנוע העצמאי "טווח קצר 12".
משנת 2013 היא מגלמת את הבלשית רוזה דיאז בסדרת הטלוויזיה הקומית "ברוקלין תשע תשע" (תחילה ברשת פוקס ומשנת 2018 ברשת NBC). מאותה שנה משחקת בתפקיד חוזר את דמותה של סוניה רמירז בסדרה "משפחה מודרנית".
בשנת 2016 שיחקה בסרט "החופשה הגדולה של פי ווי הרמן" ותרמה את קולה לדמותה של גרטי בסרט "עידן הקרח: מסלול התנגשות". ב-2018, התארחה בפרק בתוכנית "מטבחי הגיהנום".
בשנת 2019 תרמה את קולה לסרט האנימציה "סרט לגו 2: החלק השני", והתארחה בעונה השלישית של הסיטקום "כל יום מחדש" של רשת נטפליקס.
בשנת 2020, השתתפה בסדרות האנימציה "סיפורים של ברווזים", "אלנה מאוולור", "סנטרל פארק" ובפרק של "איש משפחה".
בשנת 2021 שיחקה בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה. באותה השנה דיבבה את טיפני בסדרת ההנפשה "עולם היורה: מחנה הקרטיקון" ודיבבה את מירה פופודופולוס בסדרת ההנפשה "כוח Q: גאוות יחידה", שתיהן של נטפליקס. בהמשך דיבבה בסרט האנימציה "אנקאנטו" ודיבבה את גלוריה בסדרה "Devil May Care".
מ-4 בדצמבר 2021 עד ל-12 בפברואר 2022 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של לורין.
ב-2024 דיבבה את ואגי בסדרת ההנפשה "מלון הזבין".
חיים אישיים

ביולי 2016 הודיעה ביאטריס בטוויטר כי היא ביסקסואלית. היא העידה על עצמה כי בזמן לימודיה בקולג' היא סבלה מהפרעת אכילה.
באוקטובר 2017 התארסה לשחקן העבר וסוכן שיווק בהווה בראד הוס; הם נישאו ב-6 באוקטובר 2018. ביוני 2021 הודיעה על הריונה הראשון, ובתה הבכורה, רוזלין, נולדה באוגוסט 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | בית זמני (אנ') | ג'סיקה |  |
| 2014 | כמו שאת | ג'יל |  |
| 2016 | החופשה הגדולה של פי ווי הרמן | פרקלס |  |
| 2016 | עידן הקרח: מסלול התנגשות | גרטי | דיבוב |
| 2017 | The Light of the Moon | בוני | גם מפיקה בפועל |
| 2018 | Half Magic | קנדי |  |
| 2019 | סרט לגו 2: החלק השני | גנרלית סוכרטסטרופה | דיבוב |
| 2021 | שכונה על הגובה | קרלה |  |
| 2021 | אנקאנטו | מיראבל מדריגל | דיבוב |
| 2022 | Catwoman: Hunted | באטוומן | דיבוב |
| 2022 | הבורגרים של בוב: הסרט | קלואי ברבש | דיבוב |
| 2023 | Bucky F*cking Dent | מריאנה |  |
| 2024 | Doin' It |  |  |
| TBA | Trans Los Angeles | תרזה רודריגז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | המפענחת | קמילה סנטיאגו | פרק: "The Life" |
| 2013 | סאות'לנד | בלינדה קרגרוב | פרק: "Under the Big Top" |
| 2013 | ג'סי | סלמה אספינוזה | פרק: "Toy Con" |
| 2013 | הלו ליידיז | שומרת הסף | פרק: "The Limo" |
| 2013–2019 | משפחה מודרנית | סוניה | 4 פרקים |
| 2013–2021 | ברוקלין תשע-תשע | רוזה דיאז (אנ') | תפקיד ראשי (8 עונות); 153 פרקים גם במאית הפרק: "He Said, She Said" |
| 2015 | Axe Cop | האסטה מיה | דיבוב; פרק: "The Center of the Ocean" |
| 2017–2022 | ההמבורגרים של בוב | קלואי ברבש | דיבוב; 11 פרקים |
| 2017 | Danger & Eggs | שריף לוק / קפטן בנג'ו | דיבוב; 4 פרקים |
| 2018–2019 | בוג'ק הורסמן | ג'ינה גאזאדור | דיבוב; 9 פרקים |
| 2019 | כל יום מחדש | פילאר | פרק: "The Funeral" |
| 2019 | Into the Dark | אלנה | פרק: "Treehouse" |
| 2019 | The Lonely Island: עולים על המגרש | ואל גאל | ספיישל טלוויזיוני של נטפליקס |
| 2019 | שתים עשרה לנצח | קונלי | דיבוב; 2 פרקים |
| 2019 | Human Discoveries | בת' | דיבוב; 9 פרקים |
| 2020–2022 | איש משפחה | מארחת | דיבוב; 3 פרקים |
| 2020 | אלנה מאוולור | איקסלן | דיבוב; 3 פרקים |
| 2020 | מכשפים: סיפורי ארקדיה | קליסטה / דאיה | דיבוב; 7 פרקים |
| 2020 | רינו 911 | סופיה | פרק: "Sofia the Drug Lord" |
| 2020 | איפה אפי? | מלודיה | דיבוב; פרק: "Blue Moon over Argentina" |
| 2020–2021 | סיפורים של ברווזים | ג'וסלין | דיבוב; 2 פרקים |
| 2020–2022 | סנטרל פארק | אריקה | דיבוב; 6 פרקים |
| 2021 | עולם היורה: מחנה הקרטיקון | טיף | דיבוב; 6 פרקים |
| 2021 | Devil May Care | גלוריה | דיבוב; 7 פרקים |
| 2021 | הקאסה-גרנדה | בלאנקה גוזמן | דיבוב; פרק: "Saving Face" |
| 2021 | כוח Q: גאוות יחידה | מירה ת'רמופוליס | דיבוב; 5 פרקים |
| 2021 | מאיה ושלושת הלוחמים | צ'ימי | דיבוב; 6 פרקים |
| 2021–2022 | אבא אמריקאי | צ'ארדוני | דיבוב; 2 פרקים |
| 2021–2022 | Alpha Betas | רובי / ג'יין | דיבוב; 2 פרקים |
| 2022 | רובוט צ'יקן | אליטה / מריה וונג | דיבוב; פרק: "May Cause an Excess of Ham" |
| 2022 | אגדת ווקס מכינה | ליידי קימה | דיבוב; 3 פרקים |
| 2023 | Twisted Metal | "שקט" | תפקיד ראשי; 10 פרקים |
| 2023 | קראפופוליס (אנ') | דפנה | דיבוב; 3 פרקים |
| 2024 | מלון הזבין | ואגי | דיבוב; 8 פרקים |
| 2024 | יצורי הקומנדו | איילה מקפירסון | דיבוב: 2 פרקים |
| 2024 | האיש שלי בפנים | דידי | תפקיד ראשי; 8 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2021–2022 | 2:22 A Ghost Story | לורין | תיאטרון גילגוד, וסט אנד |
הערות שוליים

↑  Rook, Erin (17 ביולי 2016). "Actress Stephanie Beatriz comes out as bisexual on Twitter". LGBTQ Nation. אורכב מ-המקור ב-14 בספטמבר 2017. {{cite web}}:  (עזרה)
↑  "The representation of bisexuality on TV is improving but show producers still seem scared of the word". The Independent (באנגלית בריטית). 27 בדצמבר 2017. נבדק ב-14 במרץ 2018. {{cite news}}:  (עזרה)
↑  Brooklyn Nine-Nine Actress Stephanie Beatriz on Battling Disordered Eating | InStyle.com, web.archive.org, ‏2017-08-13
↑  "Brooklyn Nine-Nine Star Stephanie Beatriz Marries Brad Hoss in L.A.-Inspired Wedding". PEOPLE.com.
| --- | --- |
בקרת זהויות :  NLI: 987011437414605171  BNE: XX5523681  ISNI: 0000 0003 8204 1756  LCCN: no2012121113  MusicBrainz: 6dca439d-0612-4c83-bf00-52747922fe62  NTA: 384074871  VIAF: 262727567   WorldCat (עם VIAF): 262727567
לורן טום

| --- | --- |

לורן טום, יולי 2010
 לידה:  4 באוגוסט 1961  (בת 63) שיקגו, אילינוי, ארצות הברית
 מדינה:  ארצות הברית 
 עיסוק:  מדבבת
 בן או בת זוג:  Curt Kaplan (16 באוקטובר 1999–?) 
 מספר צאצאים:  2 
 פרסים והוקרה:  פרס אובי
 http://laurentom.com/
 פרופיל ב-IMDb
 
לורן טום (באנגלית: Lauren Tom; נולדה ב-4 באוגוסט 1961) היא שחקנית ומדבבת אמריקאית, ידועה בעיקר בשל תפקידיה כלנה סנט קלייר בסרט "חוג שמחת המזל", כג'ולי בסדרת הטלוויזיה "חברים" ובשל דיבובה בסדרות "פיוצ'רמה" ו"המלך היל".
ביוגרפיה

טום נולדה בשיקגו, אילינוי למשפחה סינית-אמריקאית. היא בת לננסי (דייר) וטום צ'אן ג'וניור, שעבד בעסקי המזון הקפוא. בראיון שהעניקה למגזין "Detour" סיפרה טום כי לאור העובדה שהקניטו אותה בילדותה בשל מוצאה הסיני, היא הפכה למופנמת, מה שבהמשך הוביל אותה ללמוד ריקוד.
תיאטרון

בגיל 17 פרצה טום לתודעה כשקיבלה תפקיד במחזמר "שורת המקהלה", שבהמשך כיכבה בגרסתו בברודוויי. היא זכתה בפרס אובי על הופעותיה בהצגות האוף ברודוויי, ולוהקה להצגות "Hurlyburly" ו"Doonesbury" בברודוויי.
קולנוע

טום ביצעה כמה תפקידים מזעריים בעבר בסרטים כמו "Nothing Lasts Forever", "וול סטריט", "לא ראיתי, לא שמעתי" ו"פלדה כחולה". התפקיד המשמעותי ביותר שלה בקולנוע עד כה הוא כמלצרית בסרטם של רובין ויליאמס וטים רובינס "איש הקאדילק". התפקיד בסרט הוביל אותה להתארח בתוכנית הלילה של ג'וני קרסון. ב-1993 היא כיכבה בסרט "חוג שמחת המזל" שהוביל אותה בין היתר לתפקידים בסרטים "אהבה של גבר לאישה" ו"צפון".
מאמצע שנות התשעים טום כיכבה בכמה סרטים, בין היתר ב"סנטה בשקל" (2003) ו"בחברה טובה" (2004).
טלוויזיה

תפקידה הראשון בטלוויזיה היה כמיקו ואקאמאטסו בסדרה "עובדות החיים". בהמשך היא הופיעה בסדרות "המשווה", "Catfish With Black Bean Sauce", "שלושים ומשהו", "זינוק לאתמול", "שיקגו הופ", "רצח מאדום לשחור", "Grace Under Fire", כחברתו של רוס, ג'ולי ב"חברים", "נני", "מקום טוב באמצע", כיכבה בסדרות הטלוויזיה "DAG", "המחלקה", כגברת לינג ב"מונק", "המשפחה שלי", "המספרה", "האנטומיה של גריי", "המפענחת" וכמאי וושינגטון ב"גברים על עצים".
טלוויזיה > דיבוב

עבודת הדיבוב הראשונה של טום הייתה כאנג'לה צ'ן בסדרת ההנפשה "סופרמן: סדרת האנימציה". מאז דיבבה בסדרות כמו "פינקי והמוח", "Extreme Ghostbusters" ו-"The Zeta Project", זאת עד שהחלה לדבב באופן קבוע את מין וקוני סופנוסינפון ב"המלך היל", ואת איימי ואינז וונג ב"פיוצ'רמה".
במהלך השנים היא דיבבה בסדרות "ראגרטס כבר גדולים", "רוקט פאוור", "Max Steel", "באטמן: הדור הבא", "ליגת הצדק ללא גבולות", "קים פוסיבול", "ילדי השכונה", "!Histeria", "הטיטאנים", "ויטץ'", "המחליפים", "לגיון גיבורי-העל", "אמריקן דרגון: ג'ייק לונג", "אווטאר: כשף האוויר האחרון" וב"הפינגווינים ממדגסקר".
ב-2010 היא דיבבה את באי לי בסדרת ההנפשה "קונג פו פנדה: אגדת המגניבות".
מלבד סדרות הטלוויזיה שדיבבה בהם, היא דיבבה בסרטים "מולאן 2", "קים פוסיבל: התיקים הסודיים", "קים פוסיבול: כה הדרמה", "באטמן הדור הבא: שובו של הג'וקר" ובסרטי פיוצ'ירמה: "פיוצ'רמה: בנדר מצליח בגדול", "פיוצ'רמה: החיה עם מיליארד הזרועות", "פיוצ'רמה: המשחק של בנדר" ו"פיוצ'רמה: עידן חדש וירוק".
היא דיבבה את דמותה של ג'סיקה באחד מסרטי סדרת סקובי דו, "סקובי דו - פחד של מחנה".
פילמוגרפיה > קולנוע

כלום לא נשאר לנצח (1984)
Magic Sticks‏ (1987)
וול סטריט (1987)
Rooftops‏ (1989)
לא ראיתי, לא שמעתי (1989)
פלדה כחולה (1989)
איש הקאדילק (1990)
מלאכי המוות (1990)
Man Trouble‏ (1992)
חוג שמחת המזל (1993)
מיסטר ג'ונס (1993)
"אהבה של גבר לאישה" (1994)
צפון (1994)
Kidnapped: In the Line of Duty‏ (1995)
הבריחה להר הקסמים (1995) - סרט טלוויזיה
באטמן וסופרמן הסרט (1996)
סופרמן: בן קריפטון האחרון (1996)
Tell Me No Secrets‏ (1997)
Murder Live!‏ (1997)
With Friends Like These...‏ (1998)
Susan's Plan‏ (1998)
באטמן: הדור הבא (1999)
Catfish in Black Bean Sauce‏ (1999)
Y2K‏ (1999) - סרט טלוויזיה
Jack the Dog‏ (2001)
The Chang Family Saves the World‏ (2002)
The Wild Thornberrys Movie‏ (2002)
Manhood‏ (2003)
סנטה בשקל (2003)
חיית המחמד של המורה (2004)
בחברה טובה (2004)
רשימת ההמתנה של אלוהים (2006)
בילי ומנדיס בוגי גדול בהרפתקה (2007)
The Grim Adventures of the KND‏ (2007)
קונג פו פנדה 2 (2011) - דיבוב
Chasing Eagle Rock‏ (2015)
שתי אהבות אמת (2023)
ממשיכות הלאה (2023)
פילמוגרפיה > טלוויזיה

עובדות החיים (1982)
המשווה (1985)
משפחת קוסבי (1985)
שלושים ומשהו (1990)
לני (1991)
זינוק לאתמול (1991)
רצח מאדום לשחור (1994)
שיקגו הופ (1994)
נני (1995)
חברים (1996-1995)
המלך היל (2010-1997) - דיבוב
באטמן: הדור הבא (2001-1999) - דיבוב
פיוצ'רמה (2013-1999) - דיבוב
ג'וני בראבו (2001) - דיבוב
המחלקה (2002)
אשתי והילדים (2002, 2004)
מה חדש, סקובי דו? (2002) - דיבוב
קים פוסיבול (2005-2002) - דיבוב
טוטלי ספייס (2003-2002) - דיבוב
פילמור! (2004-2002) - דיבוב
שם קוד: ילדי השכונה (2008-2002) - דיבוב
מונק (2003)
סמוראי ג'ק (2003) - דיבוב
ליגת הצדק ללא גבולות (2005-2003, 2006) - דיבוב
הטיטאנים (2005-2003) - דיבוב
ויטץ' (2006-2004) - דיבוב
קים פוסיבול: כה הדרמה (2005, סרט טלוויזיה) - דיבוב
אווטאר: כשף האוויר האחרון (2006-2005) - דיבוב
אמריקן דרגון (2007-2005) - דיבוב
האנטומיה של גריי (2006)
המפענחת (2006)
המחליפים (2009-2006) - דיבוב
נבחרת גיבורי העל (2008-2007) - דיבוב
CSI: זירת הפשע (2008)
ללא עקבות (2009)
הות'ורן (2009)
הדגים (2010) - דיבוב
פיניאס ופרב (2010) - דיבוב
הפינגווינים ממדגסקר (2011-2010) - דיבוב
כלבי מכלאה (2013-2010) - דיבוב
ג'ורג' הסקרן (2011) - דיבוב
קונג פו פנדה: אגדת המגניבות (2011) - דיבוב
נפוליאון דינמיט (2012) - דיבוב
על טבעי (2014-2012)
כוח הטיטאנים (2013-הווה) - דיבוב
טורבו: צוות פגז (2016-2014) - דיבוב
משפחת סימפסון (2014) - דיבוב
שקרניות קטנות (2015)
פן זירו - גיבור במשרה חלקית (2015) - דיבוב
ציידי הטרולים (2018-2016) - דיבוב
אנדי (2019-2017)
הגרינים בעיר הגדולה (2018) - דיבוב
Disenchantment‏ (2018)
הרעשנים (2019-2018) - דיבוב
שלושה בהסוואה: סיפורי ארקדיה (2019-2018) - דיבוב
גוליית (2019-2018)
פינקי מלינקי (2019) - דיבוב
ליגת הצדק - הדור הבא (2019) - דיבוב
הטירון (2019)
גבר מי שנשאר אחרון (2020)
היילי על זה! (2023–2024) - דיבוב
Interior Chinatown‏ (2024)
קתרין מוניג

| --- | --- |

 לידה:  29 בדצמבר 1977 (בת 47) פילדלפיה שבפנסילבניה שבארצות הברית
 מדינה:  ארצות הברית 
 תקופת הפעילות:  מ-2000 
 מקום לימודים:  האקדמיה האמריקאית לאמנויות הדרמה (1998)  Academy of Notre Dame de Namur 
 בן או בת זוג:  Ana Rezende 
 פרופיל ב-IMDb
 
קתרין סיאן מוניג (באנגלית: Katherine Sian Moennig; נולדה ב-29 בדצמבר 1977) היא שחקנית אמריקאית. היא ידועה בעיקר בתפקידה כשיין מקאצ׳ן (אנ') בסדרה "ישנן בנות" (2004–2009) ומסדרת ההמשך שלה "ישנן בנות: הדור הבא" (אנ') (2019–2023). שיחקה גם את התפקיד של לנה בדרמת הפשע של רשת שואוטיים, "ריי דונובן" מ-2013 עד 2019.
ביוגרפיה

מוניג היא ילידת פילדלפיה שבפנסילבניה. היא בתה של הרקדנית מרי זאן והנגר (מתמחה בהכנת כינורות) וויליאם מוניג. כמו כן, היא האחיינית של השחקנית בליית' דאנר, ובת הדודה של במאי הקולנוע ג'ייק פאלטרו ושל השחקנית זוכת פרס האוסקר, גווינת' פלטרו. היא מכונה "Alt.Gwyn" (גווין האלטרנטיבית) בפי חבריה, משום שהיא דומה אך שונה ממנה.
מוניג עברה להתגורר בניו יורק בגיל 18 במטרה ללמוד באקדמיה האמריקאית לאמנויות הדרמה במנהטן.
קריירה

בשנת 1999, קיבלה את התפקיד הראשי בקליפ "יש מישהו בבית" של להקת "Our Lady Peace".
התפקיד הראשי הראשון שלה היה בסדרת הטלוויזיה "אמריקאים צעירים", כשגילמה את ג'קלין "ג'ייק" פראט, בחורה שמתקבלת לפנימייה לבנים בלבד, ומסיימת כאשר היא מתאהבת בבנו של הדיקן, המילטון שמגולם על ידי איאן סומרהולדר.
מוניג גילמה תפקידים רבים של לסביות או טרנסג'נדרים. היא נבחנה לתפקיד של ברנדון טינה בסרט "בנים אינם בוכים", אך הפסידה את התפקיד לטובת הילרי סוונק. היא גילמה טרנסקסואל לפני ניתוח ב"חוק וסדר: מדור מיוחד". היא הופיעה כאמנית לסבית ומאהבת לשעבר של הדמות אותה גילמה סופיה מיילס בסרט "בית ספר לאמנות".
בשנת 2004 החלה מוניג לגלם את דמותה של שיין מקאצ'ן בסדרת הדרמה "ישנן בנות" ברשת הטלוויזיה Showtime, שרצה במשך 6 עונות עד לסיומה ב-2009.
ב-12 באפריל 2006, מונינג הופיעה במחזה "אופוטרופוס" לצידו של השחקן לי פייס. במחזה, היא שיחקה "בחורה אמריקאית" – חייל אמריקאי צעיר ממערב ווירגינה שנהפך לשעיר לעזאזל בסקנדל הקשור להתעללות בכלא העיראקי.
בשנת 2008, מוניג ביצעה הופעת אורח בתור החשודה מרי לאנדיס בסדרה "CSI: מיאמי".
בשנת 2011 שיחקה במותחן המשפטי "סנגור במבחן", שמבוסס על הספר באותו שם מאת מייקל קונלי.
בשנים 2013–2019 שיחקה בתפקיד קבוע בתור לנה בסדרת הדרמת-פשע "ריי דונובן" ברשת שואוטיים.
בשנת 2016 כיכבה בסרט הקומי "My Dead Boyfriend" בבימויו של אנתוני אדוארדס ולצידן של הת'ר גראהם וג'ינה גרשון.
בשנת 2017, מוניג קריינה את ספר האודיו הראשון שלה, The Late Show מאת מייקל קונלי.
בשנת 2019, מוניג שחזרה את תפקידה כשיין מקאצ׳ן (אנ') בסדרת ההמשך "ישנן בנות: הדור הבא (אנ') ששודרה ברשת שואוטיים במשך שלוש עונות עד לסיומה ב-2023. באותה שנה, מוניג החלה להנחות את הפודקאסט PANTS עם חברתה הקרובה, ליישה היילי.
חיים אישיים

בשנת 2017 נישאה למוזיקאית הברזילאית אנה רזנדה (אנ'), הגיטריסיטית של להקת הרוק Cansei de Ser Sexy, ושתיהן מתגוררות כיום בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | אהבה בדרך הקשה (אנ') | דבי |  |
| 2001 | חדשות הספנות (אנ') | גרייס מוסופ |  |
| 2004 | Invitation to a Suicide | איב |  |
| 2006 | בית ספר לאמנות (אנ') | קנדיס |  |
| 2009 | כולם בסדר (אנ') | ג'ילי |  |
| 2011 | סנגור במבחן (אנ') | גלוריה |  |
| 2012 | אבודה (אנ') | אריקה לונסדייל |  |
| 2014 | Default | ג'וליאנה |  |
| 2016 | My Dead Boyfriend | זואי |  |
| 2017 | Lane 1974 | הללויה |  |
| 2023 | Squealer | ארלין |  |
| TBA | Perfect |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Young Americans | ג'קלין "ג'ייק" פראט | תפקיד ראשי; 8 פרקים |
| 2001 | חוק וסדר | מליסה קובין | פרק: "For Love or Money" |
| 2003 | חוק וסדר: מדור מיוחד | שריל אייברי | פרק: "Fallacy" |
| 2004–2009 | ישנן בנות | שיין מקאצ׳ן (אנ') | תפקיד ראשי (6 עונות); 70 פרקים |
| 2008 | CSI: מיאמי | מארי לאנדיס | פרק: "Rock and a Hard Place" |
| 2009–2010 | שלושה נהרות (אנ') | ד"ר מירנדה פוסטר | תפקיד ראשי; 13 פרקים |
| 2010 | דקסטר | מישל אנג'לו | פרק: "First Blood" |
| 2013–2019 | ריי דונובן | לנה ברנהם | תפקיד ראשי (7 עונות); 77 פרקים |
| 2019 | בוגרת-כזה | פרופ' פייג' הוסון | 8 פרקים |
| 2019–2023 | ישנן בנות: הדור הבא (אנ') | שיין מקאצ׳ן (אנ') | תפקיד ראשי (3 עונות); 28 פרקים גם מפיקה בפועל (2019–2021; 18 פרקים) גם במאית הפרק: "Quiet Before the Storm"‏(2019) |
| 2022 | ריי דונובן: הסרט (אנ') | לנה ברנהם | סרט טלוויזיה של שואוטיים |
| 2024 | מתבייתים | גוון | 3 פרקים |
היסטוריה של הקולנוע הישראלי: תקופת היישוב ושנות החמישים

הקולנוע הישראלי בתקופת היישוב ובשנות החמישים היא תקופה מוקדמת בהיסטוריה של הקולנוע הישראלי. תעשיית הקולנוע בארץ ישראל בתקופת המנדט הבריטי ולאחר מכן, במשך שנות המדינה הראשונות, לא הייתה קיימת למעשה. סרטים צולמו בארץ ישראל החל מימי ראשית הראינוע עוד במאה ה-19, אך לא הוקם בסיס של ממש לתעשיית סרטים, הן בתקופת היישוב, והן לאחר מכן בימי ראשית המדינה. הסרטים הבודדים שנוצרו היו לרוב באיכות שלא תאמה את הסרטים שיובאו מחו"ל. התעשייה התמקדה במיוחד בייצור סרטי תעמולה ויומני חדשות.
שנות ה-50 הביאו להתפתחות מסוימת. הוקמו אולפני קולנוע ישראלים כ"אולפני גבע" ו"אולפני ההסרטה בישראל" בהרצליה, ומספר סרטים עלילתיים נוצרו. בשנת 1954 התקבל החוק לעידוד הסרט הישראלי, ובשנת 1955 הוסרט הסרט הישראלי החשוב ביותר שנוצר עד אז, "גבעה 24 אינה עונה". למרות זאת, בסוף שנות ה-50 עמד הקולנוע הישראלי עדיין בשלבים עובריים, וטרם הצליח ליצור לעצמו מאפיינים מובהקים, שפה משלו, או תעשייה של ממש. המסרים שהועברו היו מסרים ציוניים אחידים ופשטניים למדי. הקולנוע הישראלי עדיין המתין ליוצרים החשובים של שנות ה-60 על מנת שינחו את דרכו העצמאית.